Giovann Antoni Ranza
El Giovann Antoni Ranza (Giovanni Antonio Ranza in italian; Vercej, 19 de sginer 1741 - 11 de avril 1801) a l'è stad un pret e teoregh politegh italian.

Biografia 
Pret de formazzion, el deventa poeu professor de letere e con la revoluzzion francesa el se svesina ai ideai revoluzzionari e donca el gh'ha de scapà e 'l organiza un mot republegan a Alba, indova che 'l crea quell che incoeu a l'è ciamad "tricolor piemontes" ross, bloeu e naranz, che incoeu a l'è in del gonfalon de la Region.

El sostegniva 'n Italia federala, con dent anca la Lombardia svizzera, la Corsega e Malta e partida in vundes republeghe: Piemont, Lombardia, Liguria, Adria, Arno, Tever, Vesuvi, Sicilia, Sardegna, Corsega e Malta, tute con la soa autonomia.

Riferiment 
Treccani

Nassud in del 1741
Mort in del 1801
Prelad italian
Politegh piemontes